ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣብ ሕሱም ነፍሰ-ፍትወት ዝወደቑ ሰባት፤ 'ግናያት ግን ሕጉሳት' እዮም 29 ጥቅምቲ 2019 ዝተመሓየሸ 31 ጥቅምቲ 2019 ምንጪ ስእሊ, Getty Images እዞም ኣብ ሕሱም ፍትወት ነብሶም ዝወደቑ ሰባት [narcissists] ፤ ትኹረት ንክረኽቡ ዝገብሩዎ ዘይተኣደነ ጻዕሪ ሕፍረት ዘይፈጠረሎም 'ኳ እንተኾኑ፡ ሕጉሳት ዝበሃሉ ሰባት ክኾኑ ይኽእሉ'ዮም- ይብሉዎም ሰብ ሞያ ስነ-ልቦና። ንነብሶም ዘለዎም ልዑል ርድኢት ድማ ምስ ዓብይ ጽላለ ዝማዓራረ እዩ ኢሎምዎ። ኣብ ዩኒቨርሲቲ ኲን፡ ተመራመርቲ ዘካይድዎ ዘለዉ መጽናዕቲ ከምዘመላኽቶ፡ ከምዚኦም ዓይነት ሰባት ንካልኦት የቖጥዑ'ምበር ንርእሶም ኣይጭነቑን። ሓደ ካብ መንጎ'ቶም ተመራመርቲ ዝኾነ ዶክተር ኮስታስ፡ ነቲ 'ጸገም' ዘለና ዝተጋነነ ኣሉታዊ ርድኢት፡ እንተነኣሰ ንርእሶም ክህልዎም ዝኽእል ዝኾነ እወታዊ ጎኑ ከይንርኢ ጋሪዱና እዩ ዝብል። ''ከይዳቶ- እንድያ' ከይብሉና ስቕ ኢልና ንኸይድ ብዙሓት ኢና" "ስኣን ኣረዳድኣ እምበር ጽሉል ዝበሃል ሰብ የልቦን" እቶም ተመራመርቲ፡ ኣብዚ ዘመናዊ ሕብረተሰብ፡ ኣብ ዓውዲ ፖለቲካ፣ ኣብ ማሕበራዊ ሚድያ ኾነ ኣብ ፍሉጣት ሰባት ንምንታይ እዚ ዝንባለታት እናዓበየ ይመጽእ ኣሎ ዝብል'ውን ክርድኡ ፈቲኖም እዮም። "ንምንታይከ ከም ጎዳኢ ኣካል'ቲ ማሕበረሰብ ተገይሮም ይረአዩ?" እቶም መራመርቲ ብቐጻሊ ዘልዕልዎ ሕቶ'ዩ። 'ሕንኽ ዘይብሉ ወይ ድማ ነስሓ-ኣልቦ' ሰባት እቶም ሰብሞያ ነዚኦም ዓይነት ሰባት፡ ጎዳኢ ዝኾነ ስጉምቲ ካብ ምውሳድ ድሕር ዘይብሉ፤ ኣብ ገዛእ ርእሶም ዘለዎም ልዑል ኣረኣእያ ወይ ድማ ዓቐኑ ዝሓለፈ ዓርሰ ምትእምማን ንኻልኦት ንእሽቶ'ኳ ድንጋጸ ዘይብሎም፡ ከምኡ ድማ ነስሓ-ኣልቦን ሕንኽ ዘይብሎምን' ክብሉ እዮም ዝገልጹዎም። እንተኾነ፤ እዞም ከምዚ ዓይነት ሕማቕ ባህሪ ዘለዎም ሰባት፡ ኣብ ክንዲ ክቕጽዑን ክዋረዱን ዝግባእ ንምንታይ ኣብዚ ዘመን ተሸለምትን ተርኣይትን እናኾኑ ይመጽኡ ከምዘለዉ እቶም ሰብሞያ ይሓቱ። ምንጪ ስእሊ, Getty Images 'ናርሲስትስ' [ነፍሶም ምሒር ዝፈትዉ] ዝበሃሉ ዓይነት ሰባት፤ ማኬቪልያኒዝም [ጭካነ ዝበዝሖ መገዲ]፣ 'ሳዲዝም' [ሰብ ምስቓይ ደስ ዝብሎም] ከምኡ'ውን 'ሳይኮፓት' [ንደቂ ሰባት ድንጋጸ ዘይብሎም] ጸገም ኣለዎም ምስ ዝበሃሉ ሰባት ዝምደቡ እዮም። እቲ ኣብዚ ጉዳይ ኣትኲሩ ኣብ 700 ሰባት ጥቡቕ ምርምር ዘካየደ በዓል ሞያ ስነ-ልቦና ግና፡ 'ኣብ ልዕሊ ማሕበረሰብ'ዮም ጉድኣት ዘብጽሑ'ምበር ንርእሶም ተጠቀምቲ እዮም' ኣብ ዝብል መደምደምታ እዩ በጺሑ። ኣብ ርእሶም ዘሎ ሕማቕ ስምዒት ናብቲ ኣብ ጥቐኦም ዝርከብ ሰብ ብምልጋብ ንርእሶም ግን ሕጉሳት ይኾኑ ይብል። ሕማም ኣእምርኡ ንምሽፋን ክብል 'ሕማም መንሽሮ ኣለኒ' ዝበለ ስሙይ ፀሓፊ ሰብኣዊ መሰል ሕሙማት ኣእምሮ እናተግሃሰ'ዶ ይኸውን?
